stanford-oval/wikipedia huggingface dataset:
קפטן אמריקה (סרט, 2011)
צוות השחקנים

כריס אוונס - סטיב רוג'רס/קפטן אמריקה
טומי לי ג'ונס - קולונל צ'סטר פיליפס
הוגו ויבינג - יוהאן שמידט/הגולגולת האדומה
היילי אטוול - פגי קרטר
סבסטיאן סטן - ג'יימס "באקי" ברנס
דומיניק קופר - הווארד סטארק
סטנלי טוצ'י - ד"ר אברהם ארסקין
ניל מקדונו - טימותי "דאם דאם" דוגאן
דרק לוק - גייב ג'ונס
ג'ון ג'וזף פילד - ג'יימס מונטגומרי פלאשוורת'
קנת' צ'וי - ג'ים מוריטה
ברונו ריקי - ז'ק דרניר
טובי ג'ונס מגלם את דמותו של ארנים זולא, ביוכימאי של המפלגה הנאצית; ריצ'רד ארמיטאג' מופיע בתפקיד היינץ קרוגר, המתנקש הראשי של הגולגולת האדומה; סמואל ל. ג'קסון שב לגלם את דמותו של מנהל סוכנות S.H.I.E.L.D ניק פיורי; יוצר הקומיקס סטן לי מופיע בהופעת קמע כגנרל.
תקציב והכנסות

תקציב הסרט נאמד בכ-140 מיליון דולר. עם יציאתו לאקרנים הוא זכה לסכום הכנסות של 4 מיליון דולר מהקרנות חצות בלבד, בכך עבר את שוברי הקופות "תור" ו"גרין לנטרן", שזכו כולם לסכום הכנסות הנע בין 3.25 מיליון ל-3.5 מיליון דולר בזמן המדובר. בסוף השבוע הראשון להקרנתו, הסרט זכה לסכום הכנסות של 65.8 מיליון דולר, מה שמציב אותו במקום הראשון ברשימת הקרנות סוף השבוע של סרטי גיבורי-העל של שנת 2011.
ביקורת

הסרט קיבל ביקורות חיוביות ממבקרי קולנוע, ומחזיק בדירוג של 79% באתר הביקורות Rotten Tomatoes מתוך 221 ביקורות (174 מתוכן "טריות" ו-42 מהן "רקובות") וציון כולל של 6.9 מתוך 10, לפי הקונצנזוס כי "עם הרבה אקשן פאלפ, גישת רטרו נעימה ושפע של ביצועים משובחים, קפטן אמריקה הוא בהחלט שובר קופות בידורי מהסוג הישן". אתר הביקורות Metacritic העניק לסרט ציון משוקלל 66 מתוך 100 בהתבסס על 36 ביקורות המבקרים וציון 6.8 לפי 681 ביקורות כלליות.
כתב האורלנדו סנטינל רוג'ר מור כתב כי "ג'ונסטון ביים סרט הרפתקאות קליל, חכם ומאוזן עם נוסטלגיה אמיתית של הנאצים ועם התייחסויות אוהבות למלחמת הכוכבים ושודדי התיבה האבודה". רוג'ר איברט מהשיקגו סאן טיימס ציין כי נהנה מהסרט והעריך את הרקע והתלבושות של שנות ה-40, שהיוו מנוחה מהתפאורה הכללית של השנים האחרונות. כמו כן הוא ציין שהוא התפעל מדרכו של ג'ונסטון לגולל את נרטיב הסיפור וכי נוצרה לו התחושה של סיפור מקיף". אנתוני אוליבר סקוט מהניו יורק טיימס קבע כי "סרט מקור זה, בבימויו של ג'ו ג'ונסטון ובכיכובו של כריס אוונס כקפטן הלבוש באדום-לבן-כחול והמניף מגן, הוא סרט טוב וכיפי".
הערות שוליים

↑  Chris Evans Talks Captain America, Rob Keyes, April 5th 2010
1 2  Captain America: The First Avenger Set Visit!, Ben Mortimer, June 24th 2011
↑  Uncovered: ‘Captain America’s’ Skinny Steve Rogers — Leander Deeny, Brent Lang, August 5th 2011
↑  Tommy Lee Jones Tolerates Us for a Talk on HBO’s Sunset Limited, Men in Black 3, and Captain America, Mike Flaherty, February 11th 2011
↑  MARVEL-OUS STAR WATTAGE: Actors Assemble For Comic-Con Panel Including 'The Avengers', 'Captain America', & 'Thor', July 24th 2010
↑  Captain America: The First Avenger, Rotten Tomatoes
↑  Captain America: The First Avenger Reviews, Ratings Credits and more at Metacritic
↑  Movie Review: Captain America: The First Avenger, Roger Moore, Orlando Sentinel, July 20th 2011
↑  Captain America: The First Avenger Movie Review, Roger Ebert, Chicago Sun-Times, July 20th 2011
↑  Hey, Brooklyn, Where’d You Get Those Muscles?, Anthony Oliver Scott, New York Times, July 21st 2011
| --- | --- |
בקרת זהויות :  VIAF: 185801472   WorldCat (עם VIAF): 185801472
מעשי השליחים

| --- | --- |

 מידע כללי
 שפת המקור:  יוונית עתיקה 
 סוגה:  acts of the apostles 
 
פפירוס 29, המכיל מספר פסוקים ממעשי השליחים פרק כ"ו, מתוארך למאה השלישית.
מעשי השליחים (ביוונית: Πράξεις τῶν Ἀποστόλων, בלטינית: Actus Apostolorum) הוא הספר החמישי בספרי הברית החדשה, והוא מסודר אחרי ארבע הבשורות כחיבור הסיפּוּרי-היסטורי האחרון בברית החדשה. המסורת מייחסת אותו ללוקאס המבשר, מחבר הבשורה על-פי לוקאס. כמו הבשורה על-פי לוקאס גם מעשי השליחים מוקדש ל"תיאופילוס" (אנ').
תוכן הספר

הספר מתאר את מעשי השליחים – תלמידיו של ישו – אחרי צליבתו, קימתו לתחייה ועלייתו השמימה. הספר מתמקד במעשיהם של שניים מהשליחים, החלק הראשון מתמקד בפטרוס והחלק השני מתמקד בפאולוס. השליחים עושים נסים, מרפאים חולים ומגייסים עוד ועוד אנשים ללכת בדרכו של ישו. הספר מתאר את תולדותיה של הכיתה הנוצרית המתגבשת ואת המחלוקות השונות בה – בין ה"יהודים" (כנראה הכוונה לתושבי יהודה דוברי-ארמית) ל"יוונים" (יהודים דוברי-יוונית) שבה, ולאחר-מכן את המחלוקת בין החלק המסורתי של הזרם, המונהג על ידי יעקב אחי ישו והשליח פטרוס, אשר גורסים כי אל להם להתנתק ממצוות התורה, לבין השליח פאולוס, המאמין כי "המשיח קץ התורה" והמתנגד להטלת עול מצוות על עובדי האלילים בטיעון שחסד ישו לבדו יגאל אותם ואת היהודים גם יחד. חשיבותו של הספר גדולה מאוד, שכן זהו המקור היחיד (חוץ מכמה מאיגרותיו של פאולוס) על שנותיה המוקדמות של הנצרות.
הספר נחלק בבירור לשני חלקים שווים בערך: חלקו הראשון של הספר (עד פרק י"ב לערך) מוקדש לתיאור תולדות הכנסייה הקדומה בירושלים. חלקו השני מוקדש בעיקר לשליח פאולוס – חייו ופעילותו המיסיונרית.
על פי הכתוב בספר, הייתה החברה הנוצרית בירושלים חברה קומונלית:
וְכָל־הַמַּאֲמִינִים הִתְאַחֲדוּ יָחַד וְכָל־אֲשֶׁר לָהֶם הָיָה לְנַחֲלַת כֻּלָּם׃
וַיִּמְכְּרוּ אֶת־אַחֻזָּתָם וְאֶת־רְכוּשָׁם וַיְחַלְּקוּ לְכֻלָּם לְאִישׁ אִישׁ דֵּי מַחְסוֹרוֹ׃
וּקְהַל הַמַּאֲמִינִים הָיָה לָהֶם לֵב אֶחָד וְנֶפֶשׁ אַחַת וְאֵין אִישׁ מֵהֶם אוֹמֵר עַל־אֲשֶׁר בְּיָדוֹ לִי הוּא כִּי הַכֹּל הָיָה לָהֶם לְנַחֲלַת כֻּלָּם׃ וּבִגְבוּרָה רַבָּה יָעִידוּ הַשְּׁלִיחִים עַל־תְּקוּמַת הָאָדוֹן יֵשׁוּעַ וְחֶסֶד גָּדוֹל הָיָה עַל כֻּלָּם׃ כִּי לֹא־הָיָה בָהֶם חֲסַר דָּבָר כִּי כָל־בַּעֲלֵי שָׂדוֹת וּבָתִּים מָכְרוּ אֹתָם וַיָּבִיאוּ אֶת־כֶּסֶף מְחִירָם׃ וַיְשִׂימֻהוּ לְרַגְלֵי הַשְּׁלִיחִים וַיֻּתַּן לְכָל־אִישׁ וָאִישׁ דֵּי מַחְסֹרוֹ׃ וְיוֹסֵף אֲשֶׁר כִּנוּהוּ הַשְּׁלִיחִים בְּשֵׁם בַּר־נַבָּא פֵּרוּשׁוֹ בֶן־הַנֶּחָמָה אִישׁ לְבֵית לֵוִי אֲשֶׁר נוֹלַד בְּאֶרֶץ קִיפְרוֹס׃ גַּם־לוֹ הָיָה שָׂדֶה וַיִּמְכְּרֵהוּ וַיָּבֵא אֶת־הַכֶּסֶף וַיְשִׂימֵהוּ לְרַגְלֵי הַשְּׁלִיחִים׃
תוכן הספר > סיכום הספר לפי פרקים

פרק זה לוקה בחסר. אנא תרמו לוויקיפדיה ו.
תוכן הספר > סיכום הספר לפי פרקים > חלק א': שליחותו של פטרוס

פרק א': הספר פותח בעליית ישו השמימה, במקום שבו הסתיימו ארבע הבשורות הקודמות. מיד לאחר מכן בוחרים שנים-עשר השליחים את מתיאס הקדוש, שליח חדש במקום יהודה איש-קריות שהתאבד כיוון שהסגיר את ישו.
פרק ב': רוח הקודש יורדת על שליחיו של ישו חמישים יום לאחר חג הפסחא, במאורע המצוין בחג הפנטקוסט.
פרק ג': פטרוס מרפא קבצן פיסח.
פרק ד': פטרוס ויוחנן בן זבדי נשפטים על ידי הסנהדרין, וחפותם מוכחת.
פרק ה': סיפור חנניה וספירה (אנ'): נוצרי בשם חנניה מוכר שדה ומשאיר חלק מסכום המכירה אצלו, מה שמביא את פטרוס לנזוף בו.
פרק ו'-פרק ז': השליחים בוחרים שבעה דיקאנים שינהלו את חיי הנוצרים בירושלים. סטפנוס הקדוש, הבכיר מהשבעה, נעצר ונושא נאום טרם הוצאתו להורג.
פרק ח': דמותו של פאולוס מופיעה לראשונה, כרודף הנוצרים. פיליפוס המבשר, אחד משבעת הדיקאנים, בא להפיץ את הבשורה בשומרון. אחד המתנצרים החדשים הוא שמעון הקוסם, שמנסה להוריד את רוח הקודש תמורת בצע כסף. פיליפוס עוזב את שומרון ובדרכו לעזה פוגש את הסריס האתיופי, ומנצר אותו.
פרק ט': ישו מתגלה אל פאולוס בחלום, והלה מחליט להתנצר. הוא מתחיל להפיץ את הנצרות בירושלים ובדמשק. פטרוס מרפא את איינאס (אנ') ומקים לתחייה את טביתא (אנ').
פרק י': פטרוס נפגש עם קורנליוס הקנטוריון (אנ'). בבית שמעון הבורסקאי אירע לפטרוס נס החלום (אנ'), ולזכר נס זה הקימו ביפו את שתי כנסיות פטרוס הקדוש: הקתולית והאורתודוקסית.
תוכן הספר > סיכום הספר לפי פרקים > חלק ב': שליחותו של פאולוס

פרק כ"ז-פרק כ"ח: פאולוס נוסע מארץ ישראל לרומא כדי להפיץ את הנצרות, ובדרכו הוא עוצר במלטה.
מחבר הספר

המסורת הנוצרית, כאמור לעיל, מייחסת את הספר ללוקאס, מחבר הבשורה על-פי לוקאס, שהיה רופא יווני וחבר קרוב של פאולוס.
ניתוח פילולוגי של "מעשי השליחים" ושל הבשורה על-פי לוקאס אכן מגלה אחידות של סגנון ואוצר מילים בין שני הספרים. בנוסף לכך, שניהם מופנים ל"תאופילוס המכובד" וההקדמה ל"מעשי השליחים" היא בעצם חזרה על הפרק האחרון של לוקאס. בנוסף לכך, בבשורה מונחים ארמיים מתחום ההלכה היהודית אינם מופיעים, אלא במקומם מופיע ההסבר היווני, וכן מופיעים בה מונחים מתחום הרפואה של אז. כל אלה מראים שכותב הבשורה ו"מעשי השליחים" אכן היה רופא יווני, ויכול להיות ששמו אכן היה לוקאס (אך בה במידה זה יכול להיות שם עט). [דרוש מקור]
ברם, חוקרים מטילים ספק בכך שאותו לוקאס שכתב את שני הספרים הללו היה ידידו של פאולוס, משום שהוא מרבה להשתמש במקורות אחרים (כך, הבשורה על-פי מרקוס משולבת בבשורה על-פי לוקאס) ובאגדות עממיות על ישו – במקום להשתמש במידע שאבות הכנסייה הנוצרית, המקורבים לפאולוס, היו יכולים למסור לו. לכן עובדת היות לוקאס חבר של פאולוס מוטלת בספק.[דרוש מקור]
זמן כתיבת הספר

היות שבספר אין שום אזכורים של חורבן בית שני, היו כאלה שטענו שהספר נכתב לפני שנת 70. אולם על פי המחקר ההיסטורי, הספר נכתב בו-זמנית (או מעט אחרי) עם הבשורה על-פי לוקאס, אשר דווקא כן מתייחסת לחורבן הבית, ויתר על כן, מתייחסת לתקופת שלטונו של הקיסר הרומאי דומיטיאנוס, ולכן יש לשייך את הספר לשנת 90 לערך, אם כי יש המשייכים אותו דווקא לשנת 80. בנוסף לכל, יש הטוענים כי כותב הספר נסמך גם על כתביו של יוסף בן מתתיהו, וכי לכן יש לשייכו לשנת 100, אך במבט קרוב יותר ניתן לראות כי טענות אלה רחוקות מלהיות מוצקות[דרוש מקור].
גארי שנדלינג

| --- | --- |

שנדלינג, 2011
 לידה:  29 בנובמבר 1949 שיקגו, ארצות הברית 
 פטירה:  24 במרץ 2016 (בגיל 66) לוס אנג'לס, ארצות הברית 
 שם לידה:  Garry Emmanuel Shandling 
 מדינה:  ארצות הברית ארצות הברית
 תקופת הפעילות:  מ-1984 
 מקום לימודים:  אוניברסיטת אריזונה  בית הספר התיכון בפאלו ורדה 
 בן או בת זוג:  לינדה דוסט (1987–1994) 
 פרסים והוקרה:  פרס אמי לתסריט לסדרה קומית (1998)  פרס אמי לבידור בפריים טיים 
 https://www.garryshandling.com/
 פרופיל ב-IMDb
 
גארי עמנואל שנדלינג (באנגלית: Garry Emmanuel Shandling; ‏29 בנובמבר 1949 – 24 במרץ 2016) היה קומיקאי יהודי-אמריקאי.
ביוגרפיה

שנדלינג נולד בשיקגו, אילינוי שבארצות הברית, למשפחה יהודית. גדל בטוסון, אריזונה. כשהיה בן 11 נפטר אחיו הבוגר מסיסטיק פיברוזיס. שנדלינג למד הנדסת אלקטרוניקה באוניברסיטת אריזונה, אך כעבור זמן מה עבר ללימודי שיווק.
ב-1973 עבר ללוס אנג'לס, עבד זמן מה במשרד פרסום, ומכר לרשת NBC תסריט שכתב לפרק בקומדיית המצבים "סנפורד ובנו". המשיך לכתוב תסריטים לקומדיות, בין השאר כתב לסדרות "שלושה בדירה אחת" ו"קוטר חוזר הביתה".
בשנת 1976 היה מעורב בתאונת דרכים בבוורלי הילס ונפצע קשה.
קריירה > סטאנד-אפ

בשנת 1978 החל להופיע עם מערכוני סטנד-אפ במועדון הקומדי סטור בלוס אנג'לס. בשנת 1981, צייד כישרונות מתוכנית הלילה של ג'וני קרסון צפה בשנדלינג והזמין אותו להופיע בתוכנית כקומיקאי אורח. שנדלינג החל לשמש כמנחה מחליף לקרסון באופן קבוע עד שנת 1985.
קריירה > משחק

בשנת 1986 כתב והופיע בסדרה הקומית "התוכנית של גארי שנדלינג" (באנגלית: "It's Garry Shandling's Show") ששודרה בערוץ Showtime. לאחר 72 פרקים ו-4 עונות, התוכנית ירדה בשנת 1990. התוכנית זכתה לביקורות חיוביות מצד המבקרים על ההומור השנון שבה ועל שימוש בטכניקה של שבירת הקיר הרביעי.
בשנת 1992 עלתה ברשת HBO סדרה נוספת בכיכובו, "המופע של לארי סנדרס", שתיארה באופן מוקומנטרי את ההתרחשות מאחורי הקלעים של תוכנית אירוח לילית בדיונית מצליחה. הסדרה זכתה להצלחה מסחרית ולביקורות חיוביות, ל-56 מועמדויות לפרס אמי ולזכייה בשלושה (בקטגוריות הבימוי, הכתיבה ושחקן בתפקיד משנה). התוכנית שודרה עד שנת 1998 ב-89 פרקים ו-6 עונות. על אף שלא היה הומוסקסואל בעצמו, השפיע גארי שנדלינג על מאבקם של הלהט"ב לשוויון זכויות, באמצעות הצבת דמות קבועה של משתתף הומוסקסואל בתוכנית זו. באמצעותה, הוא עורר דיון ציבורי בנושאים הקשורים למערכת היחסים בין הומוסקסואלים לסטרייטים.
שיחק גם במספר סרטי קולנוע, בהם "מאיזה כוכב אתה?" (אותו גם כתב והפיק), "משחקי חברה", "זולנדר", "איירון מן 2", "הדיקטטור" ו"ספר הג'ונגל".
קריירה > עבודות נוספות

שנדלינג הנחה את טקס פרסי גראמי בשנים 1990, 1991, 1993 ו-1994, ואת טקס פרס אמי בשנים 2000 ו-2004, וחלק את ההנחיה עם 10 מנחים נוספים ב-2003.
חיים אישיים

שנדלינג מעולם לא נישא. החל משנת 1987 ניהל מערכת יחסים עם השחקנית לינדה דוסט, אשר לימים גילמה את דרלין בסדרה "המופע של לארי סנדרס". השניים אף התארסו, אך נפרדו בשנת 1994. לאחר פרידתם, דוסט פוטרה מהסדרה ואף הגישה תביעה נגד שנדלינג.
חיים אישיים > פטירתו

גארי שנדלינג נפטר ב-24 במרץ 2016 בבית חולים בלוס אנג'לס בגיל 66 כתוצאה מתסחיף ריאתי.
בסוף מרץ 2018, במלאת שנתיים למותו, שודר ברשת HBO הסרט התיעודי "יומני הזן של גארי שנדלינג", המבוסס על יומנים מפורטים אשר כתב שנדלינג במהלך חייו. את הסרט בן שני חלקים ביים חברו הקרוב של שנדלינג, הבמאי והקומיקאי ג'אד אפאטו.
פילמוגרפיה נבחרת > קולנוע

| שנה | שם הסרט | תפקיד | הערות |
| --- | --- | --- | --- |
| 1993 | The Night We Never Met | מר ורטיסי |  |
| 1994 | Love Affair | קיפ דה מאי |  |
| 1994 | Mixed Nuts | סטנלי |  |
| 1998 | Dr. Dolittle | יונה (דיבוב) |  |
| 1998 | Hurlyburly | ארטי |  |
| 2000 | מאיזה כוכב אתה? | הרולד אנדרסון | וגם: מפיק, תסריטאי |
| 2001 | Town & Country | גריפין מוריס |  |
| 2001 | "זולנדר" | בתפקיד עצמו | הופעת קמאו |
| 2002 | !‏Run Ronnie Run | בתפקיד עצמו | הופעת קמאו |
| 2005 | Trust the Man | ד"ר ביקמן |  |
| 2006 | "מעבר ליער" | ורן (דיבוב) |  |
| 2006 | Hammy's Boomerang Adventure | ורן (דיבוב) | סרט קצר |
| 2010 | "איירון מן 2" | הסנטור סטרן |  |
| 2011 | The Brain Storm | גארי שנדלינג | סרט קצר |
| 2012 | "הדיקטטור" | מפקח | הופעת קמאו |
| 2014 | "קפטן אמריקה: חייל החורף" | הסנטור סטרן |  |
| 2016 | "ספר הג'ונגל" | איקי (דיבוב) |  |
פילמוגרפיה נבחרת > טלוויזיה

| שנה | שם התוכנית | תפקיד | הערות |
| --- | --- | --- | --- |
| 1984 | Garry Shandling: Alone in Vegas | בתפקיד עצמו | תוכנית ספיישל |
| 1985 | Michael Nesmith in Television Parts | בתפקיד עצמו | מערכונים בשני פרקים |
| 1986 | The Garry Shandling Show: 25th Anniversary Special | גארי שנדלינג | פרודיה על The Tonight Show עם ג'וני קרסון |
| 1986–1987 | The Tonight Show עם ג'וני קרסון | בתפקיד עצמו (מנחה אורח) | 7 פרקים |
| 1986–1990 | "התוכנית של גארי שנדלינג" | גארי שנדלינג | 72 פרקים; וגם: יוצר, מפיק, תסריטאי |
| 1987 | "סאטרדיי נייט לייב" | בתפקיד עצמו (מנחה) | הפרק: "Garry Shandling/Los Lobos" |
| 1990 | Mother Goose Rock 'n' Rhyme | ג'ק | סרט טלוויזיה |
| 1990 | טקס גראמי ה-32 | בתפקיד עצמו (מנחה) | תוכנית ספיישל |
| 1991 | טקס גראמי ה-33 | בתפקיד עצמו (מנחה) | תוכנית ספיישל |
| 1991 | Garry Shandling: Stand-Up | בתפקיד עצמו | תוכנית ספיישל |
| 1992 | The Ben Stiller Show | גארי שנדלינג | הפרק: "With Garry Shandling" |
| 1992–1998 | "המופע של לארי סנדרס" | לארי סנדרס | 89 פרקים; וגם: יוצר, מפקיר, תסריטאי, במאי |
| 1993 | טקס גראמי ה-35 | בתפקיד עצמו (מנחה) | תוכנית ספיישל |
| 1994 | טקס גראמי ה-36 | בתפקיד עצמו (מנחה) | תוכנית ספיישל |
| 1996 | "ד"ר כץ, מטפל מקצועי" | גארי (דיבוב) | הפרק: "Sticky Notes" |
| 1998 | "קרוליין בעיר" | סטיב | הפרק: "Caroline and the Marriage Counselor: Part 2" |
| 2000 | "תיקים באפלה" | בתפקיד עצמו (מנחה) | הפרק: "Hollywood A.D." |
| 2000 | טקס פרס אמי לבידור בפריים טיים ה-52 | בתפקיד עצמו (מנחה) | תוכנית ספיישל |
| 2002 | My Adventures in Television | בתפקיד עצמו | הפרק: "Death Be Not Pre-Empted" |
| 2004 | טקס פרס אמי לבידור בפריים טיים ה-56 | בתפקיד עצמו (מנחה) | תוכנית ספיישל |
| 2006 | Tom Goes to the Mayor | קפטן פט לוואן (דיבוב) | הפרק: "Couple's Therapy" |
הערות שוליים

↑  Garry Shandling Dies at 66 באתר וראייטי
↑  Thompson, Luke Y. (22 בפברואר 2016). "Jon Favreau Says 'The Jungle Book' Will Be His 'Avatar,' Reveals New Images". Forbes. נבדק ב-27 בפברואר 2016. {{cite news}}:  (עזרה)
| --- | --- |
בקרת זהויות :  NLI: 987007323460005171  PLWABN: 9810691700105606  BNE: XX1528954  BnF: cb142265489 (data)  GND: 102314834X  ICCU: RAVV446108  ISNI: 0000 0000 4057 638X  LCCN: no98076296  MusicBrainz: 6e7072a3-8f88-4334-b064-6baba9fe332a  NTA: 073430404  VIAF: 27278449   WorldCat (עם VIAF): 27278449 
שנדלינג, 1987
משהו אמיתי בעיניים

"משהו אמיתי בעיניים" הוא שיר של הזמר הישראלי ששון איפרם שאולוב, שיצא לאור כסינגל ב-30 בינואר 2023. את השיר כתב והלחין שאולוב והפיק מאיר משעלי.
הצלחה מסחרית

השיר נכנס למקום ה-84 במצעד "היטליסט" של מאקו ב-25 באפריל 2023. בנובמבר 2023, בצל מלחמת חרבות ברזל, נכנס השיר לעשירייה הפותחת במצעד ובשיאו הגיע למקום השלישי. במצעד העשירייה של כאן גימל, שהתקיים ב-23 בנובמבר, לאחר הפסקה בעקבות המלחמה, נכנס השיר למקום השמיני, והיה לשירו הראשון של שאולוב שנכנס למצעד. בשיאו, הגיע למקום החמישי.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | 20 |  |
|  ישראל | היטליסט | 3 |  |
|  ישראל | העשירייה | 5 |  |
|  ישראל | המצעד הרשמי של גלגלצ | 4 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | היטליסט | 7 |  |
|  ישראל | גלגלצ | 34 |  |
|  ישראל | כאן גימל | 8 |  |
|  ישראל | רדיו דרום | 19 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 30 בינואר 2023 | סטרימינג ‏•‏‏ הורדה דיגיטלית | הוצאה עצמאית |  |
הערות שוליים

↑  מצעד המוזיקה השבועי, שבוע 25, שנת 2023, באתר היטליסט
↑  גיל משעלי, ‏"משהו אמיתי בעיניים" קיבל מילים חדשות בגלל המלחמה - והפך ללהיט, שוב, באתר ‏מאקו‏, 10 בנובמבר 2023
↑  niv the tool, המצעד השבועי של מדיה פורסט, באתר mediaforest-group
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, ‏12 בדצמבר 2023
↑  העשירייה סוגרת שבוע נוסף עם נס וסטילה בפסגה 🎤 האם מישהו יצליח להדיח אותם משם? בחמישי הבא נגלה!, באתר אינסטגרם, ‏21 בדצמבר 2023
↑  המצעד הישראלי, באתר גלגלצ, ‏7 בדצמבר 2023
↑  Spotify, open.spotify.com
| ששון איפרם שאולוב |
| --- | --- | --- |
| אלבומי אולפן | גן עדן של משוגעים (2024) |  |
| סינגלים | "מלכה שלי" ‏•‏‏ "הלילה לא" ‏•‏‏ "חיכיתי לך & איך אתה הולך" ‏•‏‏ "מתוך מחשבות" ‏•‏‏ משהו אמיתי בעיניים" ‏•‏‏ "ביחד איתי" ‏•‏‏ "כשיגמר לכם הקיץ" ‏•‏‏ "בואי נדבר" ‏•‏‏ "נתראה בגלגול הבא" ‏•‏‏ "מדינה כואבת" ‏•‏‏ "גן עדן של משוגעים" ‏•‏‏ "הדם שלי" ‏•‏‏ "רחובות ריקים" ‏•‏‏ "כמה טוב לנו" ‏•‏‏ "איפה את?" ‏•‏‏ "חלק ממני" ‏•‏‏ "מלכת חלומותיי" ‏•‏‏ "חיים שכאלה" ‏•‏‏ "את" ‏•‏‏ "סיפור אחר" ‏•‏‏ "מטומטמת" ‏•‏‏ "לב שביר" ‏•‏‏ "תמיד אוהב אותי" ‏•‏‏ "לאבא שלי יש סולם" ‏•‏‏ "מגנט" ‏•‏‏ "התקדמתי ממך" ‏•‏‏ "בא לי" |  |
פרס באפט"א לתסריט הבריטי הטוב ביותר

| --- | --- |
 מדינה:  הממלכה המאוחדת 
 הגוף המעניק:  האקדמיה הבריטית לאמנויות הקולנוע והטלוויזיה
 
פרס באפט"א לתסריט הבריטי הטוב ביותר הוא פרס של האקדמיה הבריטית לקולנוע שהוענק בין 1954 ל-1967.
שנות ה-1960 > 1967

אדם לכל עת – רוברט בולט
התאונה – הרולד פינטר
The Deadly Affair – פול דן
שניים לדרך – פרדריק רפאל
שנות ה-1960 > 1966

מורגן – דייוויד מרסר
אלפי – ביל נוטון
It Happened Here – קווין בראונלו ואנדרו מולו
The Quiller Memorandum – הרולד פינטר
שנות ה-1960 > 1965

דרלינג – פרדריק רפאל
The Hill – ריי ריגבי
תיק איפקרס – ביל קנאוויי וג'יימס דורן
הפטנט – צ'ארלס ווד
שנות ה-1960 > 1964

אוכל הדלעת – הרולד פינטר
בקט – אדוארד אנהלט
דוקטור סטריינג'לאב – סטנלי קובריק, פיטר ג'ורג' וטרי סאות'רן
Séance on a Wet Afternoon – בריאן פורבס
שנות ה-1960 > 1963

טום ג'ונס – ג'ון אוסבורן
בילי בדאי – קית' ווטרהאוס, ויליס הול
המשרת – הרולד פינטר
מחירו של גבר – דייוויד סטורי
שנות ה-1960 > 1962

לורנס איש ערב – רוברט בולט
בילי באד – פיטר יוסטינוב ודה ויט בודין
A Kind of Loving – ויליס הול וקית' ווטרהאוס
Only Two Can Play – בריאן פורבס
Tiara Tahiti – ג'פרי קוטרל ואיוואן פוקסוול
ואלס הטוריאדורים – וולף מנקוביץ
שנות ה-1960 > 1961

היום בו הוצת העולם – וולף מנקוביץ וואל גסט (תיקו)

קורטוב של דבש – שילה דלייני וטוני ריצ'רדסון (תיקו)
Flame in the Streets – טד ויליס
תותחי נברון – קארל פורמן
קורבן – ג'נט גרין וג'ון מקורמיק
שריקה במורד הרוח – ויליס הול וקית' ווטרהאוס
שנות ה-1960 > 1960

The Angry Silence – בריאן פורבס
The Day They Robbed the Bank of England – הווארד קליוויס
הבדרן – ג'ון אוסבורן ונייג'ל ניל
Hell Is a City – ואל גסט
The League of Gentlemen – בריאן פורבס
The Millionairess – וולף מנקוביץ
מוצאי שבת ובוקר יום א' – אלן סיליטו
A Touch of Larceny – רוג'ר מקדוגל, גאי המילטון, איוואן פוקסוול
משפטי אוסקר ויילד – קן יוז
Tunes of Glory – ג'יימס קנאוויי
שנות ה-1950 > 1959

I'm All Right Jack – פרנק הארווי, ג'ון בולטינג, אלן האקני
Blind Date – בן ברצמן ומילרד למפל
Expresso Bongo – וולף מנקוביץ
The Horse's Mouth – אלק גינס
הבט אחורה בזעם – נייג'ל ניל
No Trees in the Street – טד ויליס
North West Frontier – רובין אסטרידג'
ספיר – ג'נט גרין
עד ראייה – ג'ון הוקסוורת' ושלי סמית'
שנות ה-1950 > 1958

פקודה להרוג – פול דן
שנות ה-1950 > 1957

הגשר על הנהר קוואי – פייר בול
אנסטסיה – ארתור לורנץ
The Birthday Present – ג'ק ויטינגהם
Hell Drivers – ג'ון קרוז וסיי אנפילד
The Man in the Sky – ויליאם רוז וג'ון אלדרידג'
הנסיך ונערת השעשועים – טרנס רטיגן
The Smallest Show on Earth – ויליאם רוז וג'ון אלדרידג'
סיפורה של אסתר קוסטלו – צ'ארלס קאופמן
דרכו של וינדום – ג'יל קרייג'י
Woman in a Dressing Gown – טד ויליס
שנות ה-1950 > 1956

האיש שלא היה מעולם – נייג'ל בלצ'ין
The Battle of the River Plate – מייקל פאוול ואמריק פרסבורגר
The Green Man – סידני ג'יליאט ופרנק לאונדר
Private's Progress – פרנק הארווי וג'ון בולטינג
מרקיע שחקים – לואיס גילברט
סמיילי – מור ריימונד ואנתוני קימינס
שלושה בסירה אחת – יוברט גרג, ורנון האריס
A Town Like Alice – ו. פ. ליפסקומב וריצ'רד מייסון
Yield to the Night – ג'ון קרסוול וג'ואן הנרי
שנות ה-1950 > 1955

חביבי הנשים – ויליאם רוז
The Constant Husband – סידני ג'יליאט, ואל ולנטיין
פורצי הסכרים – ר. ס. שריף
ים כחול עמוק – טרנס רטיגן
רופא בלב ים – ניקולס פיפס וג'ק דייוויס
The Night My Number Came Up – ר.ס. שריף
The Prisoner – ברידג'ט בולנד
Touch and Go – ויליאם רוז
שנות ה-1950 > 1954

The Young Lovers – ג'ורג' טבורי ורובין אסטרידג'
The Divided Heart – ג'ק ויטינגהם
רופא לעת צרה – ניקולס פיפס
בחירתו של הובסון – דייוויד לין, נורמן ספנסר, ויניארד בראון
The Maggie – ויליאם רוז
Monsieur Ripois – יו מילס ורנה קלמנט
The Purple Plain – אריק אמבלר
רומיאו ויוליה – רנטו קסטלני
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 • 2024 |  |
אתה בכל זאת

אתה בכל זאת (באלבום השיר נקרא: "עלית לי בזיכרון") הוא סינגל שני מתוך האלבום חמצן של הזמרת-יוצרת הישראלית ריטה, שיצא לאור בינואר 2003. השיר נכתב על ידי מאיר אריאל, הולחן ועובד על ידי רמי קלינשטיין.
רשימת השמעה

| אתה בכל זאת> מס' | אתה בכל זאת> שם | אתה בכל זאת> מילים | אתה בכל זאת> לחן | אתה בכל זאת> עיבוד | אתה בכל זאת> משך | אתה בכל זאת>  | אתה בכל זאת>  | אתה בכל זאת>  | אתה בכל זאת>  |
| --- | --- | --- | --- | --- | --- | --- | --- | --- | --- |
| 1. | אתה בכל זאת  | מאיר אריאל | רמי קלינשטיין | רמי קלינשטיין | 3:44 |  |  |  |  |
מיקומי שיא

|   ‏‏‏  מצעדים ודירוגים (2003)> מדינה |   ‏‏‏  מצעדים ודירוגים (2003)> מצעד |   ‏‏‏  מצעדים ודירוגים (2003)> מיקום שיא |   ‏‏‏  מצעדים ודירוגים (2003)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 2 |  |
לחן אחר

לחן אחר למילותיו של מאיר אריאל, שנכתב  על ידי דודו טסה ורמי קלינשטיין, הוקלט ויצא בשנת 2004 בשם "הלילה לא" בביצוע של דודו טסה. העיבוד נעשה על ידי טסה עדיאל גולדשטיין, ליאור טבת ובן ציון גפני. בינואר 2022, הוציא הזמר והטיקטוקר הישראלי, ששון איפרם שאולוב, גרסת כיסוי לשיר בלחן זה.